19/01/2021 | Administración LocalMunicipal
Neda
Encomenda de Xestión á Xunta de Galicia para a realización de actuacións auxiliares de colaboración material na tramitación dos procedementos sancionadores en relación co incumprimento das medidas contra a Covid-19

En cumprimento do disposto no art.11.3. b) da Lei 40/2015, do 1 de outubro, de réxime xurídico do sector público, faise público que o Pleno do Concello de Neda en sesión celebrada o día 13 de xaneiro de 2021 acordou ratificar a adhesión desta entidade local ao convenio entre a Xunta de Galicia e a Fegamp para a tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra a Covid-19, cuxo texto se reproduce a continuación: Santiago de Compostela, 27 de novembro de 2020 Alfonso Rueda Valenzuela, vicepresidente primeiro e conselleiro da Presidencia, Xustiza e Turismo, actuando en nome e representación da Xunta de Galicia, en virtude do Decreto 112/2020, do 6 de setembro, polo que se nomean os titulares das vicepresidencias e consellerías da Xunta de Galicia, no exercicio das facultades que lle confire o artigo 34 da Lei 1/1983, do 22 de febreiro, reguladora da Xunta e da súa Presidencia. Doutra parte, Alberto Varela Paz, presidente da Federación Galega de Municipios e Provincias (en diante FEGAMP), no uso das facultades que lle son atribuídas polo artigo 46, punto primeiro letra b) dos vixentes estatutos da FEGAMP (aprobados pola asemblea xeral ordinaria do 4 de decembro de 2003) e en virtude do seu nomeamento pola asemblea do 29 de novembro de 2019. As partes comparecen en nome e representación das súas respectivas institucións, recoñecéndose de modo recíproco capacidade xurídica, lexitimidade, suficiencia e vixencia das súas respectivas facultades para subscribir o presente convenio e na súa virtude, Primeiro.- Que entre as competencias que, no relativo ás relacións coas entidades locais galegas, corresponden á Xunta de Galicia, de acordo co disposto nos artigos 194 e 195 da Lei 5/1997, do 22 de xullo, de Administración local de Galicia, está a de colaboración e cooperación técnica e administrativa, podéndose levar a cabo mediante a asistencia técnica e a subscrición de convenios. Segundo.- De conformidade co artigo 1 do Decreto 233/2012, do 5 de decembro, a Vicepresidencia primeira da Xunta de Galicia, configúrase tamén como un órgano superior de coordinación da Presidencia da Xunta de Galicia ao que lle corresponden, entre outras, as funcións de coordinación e planificación interdepartamental e a súa execución, así como asegurar e garantir as necesarias relacións coas administracións locais. Así mesmo, a Vicepresidencia primeira e Consellería de Presidencia, Administracións Públicas e Xustiza conforme ao disposto no Decreto 130/2020, do 17 de decembro, polo que se fixa a estrutura orgánica das Vicepresidencias e das consellerías da Xunta de Galicia en relación co establecido no Decreto 74/2018, do 5 de xullo, polo que se establece a súa estrutura orgánica é o departamento encargado de xestionar as competencias e funcións en materia de elaboración, proposta e execución da política do Goberno en materia de Administración Local e de emerxencias e interior que ten atribuídas a Comunidade Autónoma de Galicia. Terceiro.- Que a Federación Galega de Municipios e Provincias ten, entre os seus fins, promover, representar e defender os intereses das Entidades Locais ante outras Administracións Públicas, conforme ao disposto no artigo 6.1 letra b) dos seus Estatutos. Con esta finalidade goza de plena capacidade para subscribir convenios e contraer compromisos e obrigas segundo o artigo 8 dos seus Estatutos. Cuarto.- O 11 de marzo de 2020 a Organización Mundial da Saúde elevou a situación de emerxencia de saúde pública xerada pola expansión do coronavirus COVID-19 a nivel de pandemia internacional. Esta expansión está a xerar unha crise sen precedentes recentes na saúde pública que afecta a todos os sectores e individuos. As distintas administracións, organismos e institucións, nacionais e internacionais, tiveron que adoptar medidas drásticas e urxentes para a prevención e loita contra a pandemia. Neste sentido, o 13 de marzo de 2020, o Consello da Xunta de Galicia, aprobou o acordo polo que se declarou a situación de emerxencia sanitaria no territorio da Comunidade Autónoma de Galicia e se activou o Plan territorial de emerxencias de Galicia (Platerga) no seu nivel IG (emerxencia de interese galego) como consecuencia da evolución da epidemia do coronavirus COVID-19, coa conseguinte asunción da dirección do Plan e de todas as actividades de emerxencia polo titular da presidencia da Xunta de Galicia, de acordo co previsto neste. Polo Real decreto 463/2020, do 14 de marzo, declarouse o estado de alarma para a xestión da situación de crise sanitaria ocasionada polo COVID-19, dentro das medidas previstas para facer fronte á situación ocasionada pola extensión do COVID-19. A declaración afectou a todo o territorio nacional por un período inicial de quince días naturais que foi obxecto de ata seis prórrogas autorizadas polo Congreso dos Deputados. Tras o período inicial de quince días naturais e o correspondente á primeira e á segunda prórroga do estado de alarma, iniciouse, durante a terceira prórroga, un proceso de redución progresiva das medidas extraordinarias de restrición da mobilidade, do contacto social e do exercicio de actividades establecidas na versión inicial do Real decreto 463/2020, do 14 de marzo, en especial con motivo da aprobación, polo Consello de Ministros na súa reunión do 28 de abril, do Plan para a transición cara unha nova normalidade. No dito plan se contemplaba un proceso gradual de volta á normalidade dividido en catro fases: unha fase cero ou preliminar e tres fases de desescalada, diferenciadas en función das actividades permitidas en cada unha delas, polas que poderían transitar os diferentes territorios en función de diversos criterios e indicadores ata chegar á denominada “nova normalidade”, na que se poría fin ás medidas de contención, pero se mantería a vixilancia epidemiolóxica, a capacidade reforzada do sistema sanitario, e as medidas de protección persoal da cidadanía. Quinto.- O artigo 55 da Lei 33/2011, de 4 de outubro xeral de saúde pública dispón que as persoas físicas e xurídicas responsables das accións ou omisións que constitúan infracción en saúde pública serán sancionadas de acordo co disposto neste título”. Nese título, o VI, faise unha tipificación propia das infraccións en saúde pública e das correspondentes sancións (artigos 57.2 e 58.1) e finalízase, no artigo 61.1, coa previsión de que “A incoación, tramitación e resolución dos expedientes sancionadores corresponderá á Administración competente por razón do territorio e a materia”. Segundo indicou o Consello Consultivo de Galicia no seu informe CCG 263/2020, do 14 de outubro, corresponderá aos concellos cando os incumprimentos que constitúan infracción administrativa en saúde pública se poñan de manifesto no ámbito, ao que alcanza a súa competencia, do control sanitario de industrias, actividades, servizos e transportes e de control sanitario de edificios e lugares de vivenda e convivencia humana. Pola súa banda o Real Decreto Lei 21/2020, do 9 de xuño, de medidas urxentes de prevención, contención e coordinación para facer fronte á crise sanitaria ocasionada polo COVID-19, no parágrafo segundo do seu artigo 31.1 dispón que “ a instrución e resolución dos procedementos sancionadores que procedan, corresponderá aos órganos competentes do Estado, das comunidades autónomas e das entidades locais no ámbito das súas respectivas competencias”. Seguindo así mesmo ao Consello Consultivo de Galicia, se os incumprimentos das medidas de prevención e hixiene recollidas no Capítulo II do Real Decreto Lei 21/2020, do 9 de xuño, son subsumibles nalgún dos supostos-tipo de infracción definidos legalmente como infraccións administrativas en saúde pública, e se eses incumprimentos se poñen de manifesto no ámbito ao que alcanza a competencia dos concellos, que inclúe en relación ao obrigado cumprimento das normas sanitarias, o control sanitario de industrias, actividades, servizos e transporte, e o control sanitario de edificios e lugares de vivenda e convivencia humana, entón corresponderá a eses concellos “ a instrución e resolución dos procedementos sancionadores que procedan”. Adicionalmente, o artigo 42.3 da Lei 14/1986, do 25 de abril, xeral de sanidade atribúe aos concellos certas competencias en materia de sanidade en relación ao obrigado cumprimento das normas e plans sanitarios e, particularmente, no control sanitario de industrias, actividades, servizos e transportes, ao igual que no control sanitario de edificios e lugares de vivenda e convivencia humana. No mesmo sentido, o artigo 80.3 da Lei 8/2008, do 10 de xullo, de saúde de Galicia atribúe aos concellos, entre outras competencias, o control sanitario de industrias, actividades, servizos e transportes que impacten na saúde da súa cidadanía e o control sanitario de edificios e lugares de vivenda e convivencia humana, especialmente dos centros de alimentación, salóns de peiteado, saunas e centros de hixiene persoal, hoteis e centros residenciais, escolas, campamentos turísticos e áreas de actividade física, deportiva e de recreo. En consecuencia, por virtude do previsto no artigo 42.3 da Lei 14/1986, do 25 de abril, e do artigo 80.3 da Lei 8/2008, do 10 de xullo, os concellos teñen a obriga de exercer tales controis en relación ao obrigado cumprimento das medidas de prevención aprobadas pola Administración autonómica galega para a loita contra o COVID- 19. Sexto.- O artigo 11 da lei 40/2015, do 1 de outubro, de Réxime Xurídico do Sector Público regula a encomenda de xestión permitindo que a realización de actividades de carácter material ou técnico da competencia dos órganos administrativos pode ser encomendada a outros órganos da mesma ou distinta Administración, sempre que entre as súas competencias estean esas actividades, por razóns de eficacia ou cando non se posúan os medios técnicos idóneos para o seu desempeño. O tempo transcorrido ata a confirmación polo Consello Consultivo de Galicia (informe 263/2020, do 14 de outubro) das competencias dos concellos na tramitación de determinados procedementos sancionadores derivados dos incumprimentos das medidas de prevención aprobadas para a loita contra o COVID- 19, ten xerado a existencia dunha bolsa de denuncias sen tramitar, producindo ademais unha sensación de impunidade nos incumpridores e, ao tempo, a frustración dos responsables do control do cumprimento da normativa. A este retraso se unen as dificultades propias dos concellos de réxime común da Comunidade Autónoma para a tramitación destes expedientes sancionadores pola carencia de medios técnicos idóneos suficientes. De conformidade co exposto, as partes reunidas acordan subscribir o presente convenio para instrumentar a encomenda de xestión, polos distintos concellos galegos, na Administración xeral da Comunidade Autónoma de Galicia, a través da Vicepresidencia primeira e Consellería de Presidencia, Xustiza e Turismo, para a realización de actuacións auxiliares e de colaboración material na tramitación dos procedementos sancionadores derivados dos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública, no ámbito que alcance a competencia dos concellos O presente convenio ten por obxecto instrumentar a encomenda de xestión polos distintos concellos galegos incluídos no ámbito subxectivo de aplicación á Administración xeral da Comunidade Autónoma de Galicia, a través da Vicepresidencia primeira e Consellería de presidencia, Xustiza e Turismo, para a realización de actuacións auxiliares e de colaboración material na tramitación, dos procedementos sancionadores derivados dos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública no ámbito que alcance a competencia dos concellos. As condicións de funcionamento polas que se rexerá a presente encomenda de xestión serán as recollidas no Anexo I, e no capítulo II do presente documento. O presente convenio é de aplicación para a Administración da comunidade autónoma de Galicia e para todos os concellos de réxime común da comunidade autónoma galega que se adhiran ao mesmo. O presente convenio constitúe o marco xurídico xeral dentro do cal os concellos de Galicia incluídos no ámbito subxectivo de aplicación poderán asinar a súa adhesión mediante o modelo que figura como Anexo II, coa finalidade de encomendar á Xunta de Galicia, a través da Vicepresidencia primeira e Consellería de Presidencia, Xustiza e Turismo, a realización de actuacións auxiliares e de colaboración material na tramitación, nos termos recollidos no anexo I, dos procedementos sancionadores derivados dos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública no ámbito que alcance a competencia dos concellos. A modificación do presente convenio requirirá a conformidade da Vicepresidencia primeira e Consellería de Presidencia, Xustiza e Turismo e a Federación Galega de Municipios e Provincias (FEGAMP), e formalizarase mediante a subscrición da correspondente addenda ao mesmo. No caso de que algún dos concellos adheridos non estivera de acordo coa modificación efectuada poderá denunciar o convenio de acordo co previsto na cláusula sexta. O presente convenio estenderá a súa vixencia desde a data da súa sinatura (coa obriga da publicación do mesmo nun boletín oficial -artigo 11.3. b) da lei 40/2015, de 1 de outubro, de Réxime Xurídico do Sector Público-) ata o levantamento da declaración da situación de emerxencia sanitaria de interese galego. Agora ben, a Comisión de Seguimento da execución do convenio valorará a procedencia de finalizar o convenio antes desa data se a encomenda de xestión deixa de ser necesaria atendendo as circunstancias sanitarias concorrentes e as necesidades dos concellos adheridos ao convenio. Nese caso as partes poderán resolver o convenio de acordo co previsto na cláusula seguinte. Tanto no caso de extinción do convenio polo levantamento da declaración da situación de emerxencia sanitaria de interese galego como no caso da súa resolución pola desaparición da necesidade da encomenda de xestión, o convenio estenderá a súa vixencia ata o remate dos procedementos sancionadores xa iniciados baixo a vixencia deste convenio, salvo que os concellos adheridos renuncien a esta posibilidade. O anterior enténdese sen prexuízo da posibilidade de prorrogar a súa vixencia nos termos en que se determinen antes da finalización do correspondente período de vixencia. O presente convenio poderá extinguirse polas causas legalmente previstas e, en especial, pola ineficacia sobrevinda, por desaparecer a necesidade da encomenda de xestión de acordo co previsto na cláusula quinta, polo incumprimento do convenio ou de calquera das obrigas que contén ou por causas de invalidez. Así mesmo, as partes poderán denunciar o convenio en calquera momento, sempre cun preaviso mínimo de dous meses de antelación á efectividade da devandita denuncia. A Xunta de Galicia comprométese a prestar aos concellos que se adhiran ao presente convenio a asistencia técnica e material precisa para a tramitación dos procedementos sancionadores polos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública, no ámbito que alcance a competencia dos concellos, de acordo co previsto no Anexo I. A encomenda comprenderá todos os expedientes sancionadores por feitos producidos despois do estado de alarma no mes de xuño do ano 2020, tanto se xa estiveran iniciados como se non. Os concellos que se adhiran ao presente convenio se comprometen a iniciar, instruír e resolver os procedementos sancionadores polos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública, no ámbito que alcance a competencia dos concellos, debendo remitir a Xunta de Galicia a información precisa para que esta poda executar a encomenda de xestión recollida neste convenio, nos termos previstos no anexo I. Cada concello ingresará nunha conta propia as cantidades recadadas como consecuencia de cada procedemento sancionador, debendo compensar á Xunta de Galicia nunha cantidade equivalente aos custos en que efectivamente tivese incorrido como consecuencia das obrigas asumidas. Esta compensación farase efectiva no prazo de tres meses a contar dende o momento en que a Xunta de Galicia certifique os custos en que efectivamente tivese incorrido. Coordinarse coa Xunta de Galicia e con todos os concellos de Galicia incluídos no ámbito subxectivo do convenio para difundir a información relativa ao presente convenio de colaboración. Co fin de realizar o desenvolvemento, seguimento e avaliación dos resultados, así como a interpretación e cumprimento do presente convenio, as partes asinantes conveñen a constitución dunha comisión mixta, que estará integrada por dous representantes da Vicepresidencia primeira e Consellería de Presidencia, Xustiza e Turismo, un dos cales actuará como presidente, e outros dous en representación da Fegamp. O seguimento da execución do presente convenio comprenderá:  A observación da implantación e efectiva aplicación deste.  A solución de controversias suscitadas na interpretación deste convenio.  As propostas de modificación do presente convenio.  A elaboración de normas e protocolos de desenvolvemento deste convenio.  A valoración da procedencia de finalizar o convenio antes da data prevista por deixar de ser necesaria a encomenda de xestión, atendendo as circunstancias sanitarias concorrentes e as necesidades dos concellos adheridos ao convenio. A Xunta de Galicia realizará con medios propios, a través dos equipos de traballo previstos no anexo I, as actuacións previstas neste convenio. O presente convenio ten natureza administrativa. En especial, o convenio queda suxeito as previsións do artigo 11 da Lei 40/2015, do 1 de outubro, de réxime xurídico do sector público, así como no que proceda, á Lei 7/1985, do 2 de abril, reguladora das bases do réxime local, fundamentalmente ao seu artigo 57, así como ao Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local (artigos 61 a 71), e ao resto da normativa que resulte aplicable. As controversias que puidesen exporse sobre a interpretación e execución do presente convenio deberán resolverse de mutuo acordo entre as partes, no seo da Comisión de Seguimento prevista na cláusula décima do presente convenio. As cuestións litixiosas que poidan xurdir na aplicación deste convenio quedarán sometidas á xurisdición contencioso-administrativa, de conformidade coa Lei 29/1998, do 13 de xullo, reguladora da devandita xurisdición. As partes asinantes obríganse ao cumprimento do Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos), da Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, do Real Decreto 1720/2007, do 21 de decembro, polo que se aproba o Regulamento de desenvolvemento da LOPD, e demais normativa vixente de aplicación en cada momento en materia de protección de datos. As partes asinantes deste convenio outorgan o seu consentimento para que os datos persoais e o resto das especificacións que constan no citado convenio sexan publicados no Portal de Transparencia e Goberno Aberto e no Rexistro de Convenios da Xunta de Galicia, de acordo co establecido no artigo 15 da Lei 1/2016, do 18 de xaneiro, de transparencia e bo goberno, no Decreto 126/2006, do 20 de xullo, polo que se regula o Rexistro de Convenios da Xunta de Galicia, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e en concordancia cos artigos 14 e seguintes da Lei 19/2013, do 9 de decembro, de transparencia, acceso á información pública e bo goberno. E, en proba da súa conformidade, as partes comparecentes asinan o presente convenio, no lugar e data sinalados ut supra. Vicepresidente primeiro e Conselleiro de Presidente da Federación Galega de Municipios e Provincias Presidencia, Xustiza e Turismo MICHAEL ALEJANDRO FLUCKIGER BOUZARRAG. (Orde do 26.11.2020) A directora xeral de Administración Local Nicolas Joaquin Bergera Arlanzon Anibal Fernando Kozlowski Chita No presente anexo se determinan as condicións nas que se producirá a encomenda de xestión á Xunta de Galicia por parte dos concellos que se adhiran ao convenio, para a realización de actividades de carácter material ou técnico precisas para a tramitación dos procedementos sancionadores por incumprimento das obrigas establecidas en materia de saúde pública nos que, conforme á normativa aplicable, a competencia corresponde aos concellos. Os concellos terán a súa disposición a normativa precisa para a tipificación das infraccións, descrición das sancións e a súa gradación. A encomenda ten por obxecto a prestación de auxilio técnico aos concellos na preparación dos distintos trámites, redacción de documentos, así como a realización das notificacións, aproveitando os medios propios da Xunta e a experiencia dos funcionarios autonómicos nos expedientes sancionadores da súa competencia. Para a realización desta encomenda de xestión a Xunta de Galicia disporá dos seguintes equipos de traballo formados por funcionarios públicos autonómicos:  Unidades Tramitadoras Base, que serán as unidades encargadas de realizar o traballo material de xerar os actos de trámite ou definitivos de cada expediente, de facer os asentos na base de datos empregada pola Xunta de Galicia para a tramitación de procedementos sancionadores, facer as remisións e recepción de documentación dos concellos e realizar as notificacións.  Unidades Supervisoras que dirixen e supervisan o traballo que realicen as unidades tramitadoras base que lles correspondan, e servindo de apoio para a resolución de aspectos operativos, contacto informático e xurídico.  Unidade de Coordinación, á que lle corresponde realizar o seguimento e impulso das tarefas que realizan as unidades anteriores, si como a unificación de trámites e criterios na tramitación dos procedementos Para facilitar o traballo, unha vez remitidos os expedientes iniciados, elaborarase unha guía de tramitación sancións covid que se remitirá aos concellos de inmediato e que estará a disposición tanto das distintas unidades tramitadoras como dos propios concellos. Ademais estarán a disposición dos concellos os datos de contacto das unidades tramitadoras, e, os concellos facilitarán os datos de contacto dos instrutores designados. Por outra parte, as unidades supervisoras proporcionarán información e asesoramento aos concellos sobre as dúbidas que lles poidan xurdir Coa finalidade de facilitar o funcionamento da presente encomenda de xestión, contémplase o seguinte fluxo de trámites: 1º.- Os concellos remitirán á unidade tramitadora base as denuncias formuladas, así como a identidade do instrutor do procedemento, precisando o seu nome e os seus datos de contacto.2º.- A unidade tramitadora base da Xunta de Galicia redactará os acordos de incoación co nomeamento de instrutor/a, que se remitirán aos concellos para a súa revisión e para a súa sinatura polos órgano competente. Logo de asinados, os acordos de incoación serán remitidos de novo á unidade tramitadora base da Xunta, coas cartas de pagamento que correspondan a cada expediente e os datos necesarios para realizar a correspondente notificación.3º.- A unidade tramitadora base da Xunta de Galicia realizará as notificacións dos acordos de incoación asinados, cos que se achegarán as cartas de pagamento.4º.- A unidade tramitadora base comunicará aos concellos as notificacións efectuadas.5º.- Os concellos comunicarán á unidade tramitadora base da Xunta de Galicia as sancións pagadas e, no caso de que se formulen alegacións ao acordo de incoación, estas serán remitidas á maior brevidade posible á unidade tramitadora base.6º.- No caso de que non se realice o pagamento e/ou se formulen alegacións pola persoa denunciada, a unidade tramitadora base redactará unha proposta de resolución, que se remitirá ao concello para a súa revisión e, no seu caso, para a súa sinatura polo/a instrutor/a. Logo de asinada a proposta, será remitida á unidade tramitadora da Xunta de Galicia para proceder á súa notificación.7º.- Os concellos comunicarán á unidade tramitadora as sancións pagadas ou no caso de que se formulen alegacións neste trámite, estas serán remitidas á maior brevidade posible á unidade tramitadora base.8º.- No caso de que a persoa denunciada non formule alegacións nin xustifique o aboamento da sanción, a proposta de resolución transformarase en resolución. Estes casos serán comunicados polo Concello á correspondente unidade tramitadora base, que converterá a proposta en resolución, que será remitida ao concello para a súa revisión e sinatura polo órgano competente. Logo de asinada a resolución, será remitida de novo á unidade tramitadora base para proceder á súa notificación 9º.- Nos casos de pagamento o concello comunicarao á unidade tramitadora base que redactará unha resolución que lle porá fin ao procedemento sancionador. Nos demais supostos, finalizados os distintos trámites, a unidade tramitadora base redactará as resolucións correspondentes que se remitirán ao concellos para a súa sinatura. Logo de asinada, a resolución será remitida coa correspondente carta de pagamento, de ser o caso, á correspondente unidade tramitadora, para proceder á súa notificación á persoa sancionadora.10º.- No caso de que a normativa reguladora do procedemento sancionador contemple a realización doutros trámites complementarios dos previstos nos números anteriores, o fluxo de traballo axustarase a un esquema semellante, correspondendo a redacción de documentos ás unidades tramitadoras e a súa revisión e sinatura, de proceder, á autoridade municipal competente ou á persoa instrutora, segundo os casos.11º.- A unidade tramitadora completará con todas as actuacións realizadas un dossier electrónico de cada procedemento, que será remitido ao concello para o seu arquivo. O tratamento polas unidades tramitadoras de datos persoais por razón destas actuacións limitarase en calquera caso aos datos estritamente necesarios para a finalidade da presente encomenda, polo tempo estritamente necesario para a execución da presente encomenda de xestión. D./Dna (nome e cargo), en representación da (Entidade Local), Que o (órgano competente) de (concello) acordou, con data _______ de ________________ de 2020, solicitar a adhesión ao Convenio entre a Xunta de Galicia e a Fegamp para a tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o COVI-19 e, en consecuencia, A vontade de (concello) de adherirse formal e expresamente a todas e cada unha das cláusulas do convenio mencionado, asumindo as obrigas e compromisos derivados do mesmo e con suxeición plena a todas elas. (Lugar, data e sinatura). O que se fai público para xeral coñecemento. Neda, 14 de xaneiro de 2021. O Alcalde, Asdo.: Ángel Alvariño Saavedra.